ԱՄՓՈՓԱԹԵՐԹ

«ՍՈԼԱՐ-5»ՍԱՀՄԱՆԱՓԱԿ ՊԱՏԱՍԽԱՆԱՏՎՈՒԹՅԱՄԲ ԸՆԿԵՐՈՒԹՅԱՆ ՆԵՐԴՐՈՒՄԱՅԻՆ ԾՐԱԳՐԻ ՎԵՐԱԲԵՐՅԱԼ ՇԱՀԱԳՐԳԻՌ ՄԱՐՄԻՆՆԵՐԻ ԱՌԱՐԿՈՒԹՅՈՒՆՆԵՐԻ ԵՎ ԱՌԱՋԱՐԿՈՒԹՅՈՒՆՆԵՐԻ

|  |  |
| --- | --- |
| 1. ՀՀ ֆինանսների նախարարություն | 25-04-2022թ. |
| N 01/2-1/7151-2022 |
| 1․ Դիտողություններ և առաջար­կու­թյուն­ներ չկան: |  Ընդունվել է։  |
| 2. ՀՀ պետական եկամուտների կոմիտե |  26-04-2022թ.  |
|  N 01/3-2/29025-2022 |
| 1․ Նախագծի ցանկում նշված ապրանքների վերաբերյալ ներկայացված տեղեկությունները բավարար չեն ԵՏՄ ԱՏԳ ԱԱ դասակարգման ճշգրտության վերաբերյալ դիրքորոշում ներկայացնելու համար: 2․ «Եվրասիական տնտեսական միության մաքսային օրենսգրքի մասին» 11.04.2017թ. պայմանագրի 1-ին հավելվածով հաստատված՝ Եվրասիական տնտեսական միության (Միություն) մաքսային օրենսգրքի 2-րդ հոդվածի 1-ին կետի 3-րդ ենթակետի համաձայն` ապրանքների ներմուծումը Միության մաքսային տարածք իրենից ենթադրում է Միության մաքսային սահմանը հատելու հետ կապված գործողությունների իրականացում, որոնց արդյունքում ապրանքները Միության մաքսային տարածք են ժամանել ցանկացած միջոցով, այդ թվում՝ միջազգային փոստային առաքանիներով առաքման, խողովակաշարային տրանսպորտի և էլեկտրահաղորդման գծերի օգտագործման միջոցով՝ մինչև մաքսային մարմինների կողմից այդպիսի ապրանքների բացթողումը: Հաշվի առնելով նշվածը, ինչպես նաև այն, որ ներմուծված ապրանքները Միության մաքսային սահմանը հատելուց և ժամանման վայր տեղափոխվելուց հետո նախքան մաքսային հայտարարագիր ներկայացնելը և մաքսային մարմնի կողմից դրանց բացթողումը կարող են պահպանվել ժամանակավոր պահպանման վայրերում` առաջարկում ենք քննարկել Նախագծի 2-րդ կետի 2-րդ ենթակետով սահմանված ներմուծման սկզբնաժամկետը վերանայելու նպատակահարմարությունը, քանի որ այդպիսի սկզբնաժամկետի սահմանման դեպքում նախքան համապատասխան որոշման ուժի մեջ մտնելը Միության մաքսային սահմանը հատած, դեռևս չհայտարարագրված և ժամանակավոր պահպանման վայրերում գտնվող ապրանքների նկատմամբ տվյալ որոշմամբ սահմանված արտոնությունը չի տարածվի:Միաժամանակ՝ «ՍՈԼԱՐ-5» սահմանափակ պատասխանատվությամբ ընկերությունը (ՀՎՀՀ՝ 00191173, գրանցված՝ 19.10.2018թ.) գործում է հարկման ընդհանուր համակարգում, ըստ ներկայացրած վերջին՝ 2022թ. մարտ ամսվա եկամտային հարկի և սոցիալական վճարի ամսական հաշվարկի ունի 2 հարկման բազա ունեցող վարձու աշխատողներ, որոնց միջին հարկման բազան կազմում է 93,287 ՀՀ դրամ: Ինչ վերաբերում է ընկերության շրջանառությունից ստացված տարեկան հասույթներին, ապա այս առումով հարկ է նկատի ունենալ, որ ընկերության կողմից իրացման վերաբերյալ դիմումին կից ներկայացված չէ տեղեկատվություն, ուստի նշված տեղեկատվությունը հանդիսանում է հարկային գաղտնիք և ենթակա չէ տրամադրման, իսկ 20.04.2022թ․ դրությամբ ընկերությունը չունի հարկային մարմնի կողմից վերահսկվող ժամկետանց պարտավորություններ: |  Ընդունվել է։  |
| 3․ ՀՀ տարածքային կառավարման և ենթակառուցվածքների նախարարություն | 10-05-2022թ․ |
| N ԳՍ/22.2/11514-2022 |
| 1․ Դիտողություններ և առաջար­կու­թյուն­ներ չկան: |  |